cyanic-selkie/wikianc huggingface dataset:
Audiomeeter
Audiomeetri kalibreerimine
Kõrvakuulmismehhanismide testimiseks kasutab süsteem kõrvasimulaatorit või akustilist muundurit, kohandades seda vastavalt IEC 60318-1 (tuntakse ka nimetusega "tehiskõrv") või IEC 60318-3 standardile. Need seadmed koosnevad põhiliselt kalibreeritud mikrofonist, mis on avatud, et lubada kõrvaklappide rakenduse testimist. Süsteem kasutab mehaanilist muundurit luujuhtivuse testimiseks, mis on kohandatud IEC 60318-6-ga. Seade kasutab mitmeid kummikihte, et muundada luuvibraator (testimise käigus toimetab stiimuli patsiendini) jõudu edastavaks. See lubab seadmel matkida seda, kuidas heli on suunatud läbi oimuluu nibujätke osa, millele luuvibraatorid on kohandatud testimise ajaks.
Tehiskõrv
Nii tehislik kõrv kui ka akustiline muundur on disainitud audiomeetri väljundite kalibreerimise eesmärgiga. Audiomeetri kalibreerimise ajal on kõrvaklapid suunatud muunduri avatud poolele ning sisemist mikrofoni kasutatakse helirõhu tuvastamiseks kõrva õõnes. Tavaliselt mõõdetakse mikrofoni elektrilist väljundit helirõhumõõtjaga, et teada saada, millist rõhku kontrollitava inimese kuulmekilele suunatakse. Mikrofon ja sellega seotud muunduri heli on kahes eraldi tüübis. IEC akustiline andmemuundur (täpsustatud IEC 60318-3) on lihtne silindriline helimuundur, mille lõpus on ühe tolline mikrofon. Teine on IEC tehiskõrv (täpsustatud IEC 60318-1), mis kasutab pooletollist mikrofoni ja omab veel mitmeid erinevaid õõnsusi ja illuminaatoreid, mis on ühenduses põhi helimuunduriga kõrvaklappide ja mikrofoni vahel. Nende ülesanne on vahendada akustilist takistust (varieeruva sagedusega) põhiõõnsuses samamoodi, nagu see toimub inimese väliskõrvas. Kuigi mõlemad seadmed on väga asjakohased ja vastavad ka ISO 389-1 nõuetele, siis palju keerukam "tehiskõrv" võimaldab patsiendi trummikilel olevat helirõhku täpsemini näidata.
Kõrvasimulaatorsüsteemi õhkedasikande kalibreerimine
Kõrvasimulaatoriga audiomeetrite kalibreerimine on tegelikult sekundaarne viis. Audiomeetrilist kalibreerimissüsteemi kasutatakse audiomeetri võimsuse valideerimiseks. Tuleb meeles pidada, et testsüsteemi enda tundlikkus võib aja jooksul muutuda (sõltub helikõrguse mõõtja ebastabiilsusest, mikrofoni kõikumisest). Sellepärast ongi nõutud audiomeetri regulaarne kalibreerimine. Kõrvasimulaatorsüsteemi kalibreeritakse spetsiaalsete testidega kalibreerimislaborites või rahvusvahelises mõõtmiste instituudis. Kalibreerimise võrdlus tähendab õhkjuhitud süsteemide puhul süsteemi võimsuse võrdlemist teadaolevate tasemetega, mis on mõõdetud kalibreeritud muundurmikrofoniga. See sisaldab helikõrguse mõõtja puhul kasutatava meetodi täpsustamist, samuti mikrofoni, sellega seotud ühendusklemmide ja eelvõimendi tundlikkuse testimist. Pärast kõrvasimulaatorsüsteemi kalibreerimist saab seda kasutada ka teiste saadaolevate audiomeetrite kalibreerimiseks. Sarnast kalibreerimist kasutatakse ka luuülekande audiomeetri puhul. Selleks kasutatakse kunstlikku oimuluuaparaati. Õhkjuhitud kõrvasimulaatorsüsteemi saab kasutada kuulmistaseme jõu kontrolliks, mis kandub audiomeetrisse teatud kindlal sagedusel. Siiski peavad ka kunstlikud oimuluud olema regulaarselt kalibreeritud.
Kunstlik oimuluu kui mehaaniline ühendaja (luujuhitav kõrvasimulaatorsüsteem)
Kunstlik oimuluu (ehk IEC mehaaniline ühendaja, täpsemalt IEC 60318-6) on akustiline aparaat, mis on välja töötatud esitamaks umbkaudselt sagedusi, mis tulevad temporaalluu piirkonnast, sõltuvalt mehaanilisest takistusest. Esialgselt kasutatakse neid audiomeetri luuühenduskanali kalibreerimiseks. Audiomeetri luuühenduskanalit kasutatakse patsiendi kuulmise testimiseks. Selleks esitatakse teadaolevat jõutaset kindlal sagedusel. Seade sisaldab "kuplit", mis on inimese oimuluu mehaaniline simulatsioon, mida on vaja ajavahemikel, mil tema sagedus sõltub mehaanilisest takistusest ja omab jõutransduktorit, mõõtmaks jõutaset luuvibratsiooni ülekandumisel. Jõutransduktori elektriline võimsus mõõdetakse tavaliselt helikõrguse mõõtjaga. See annab jõutaseme näidu, mis vastab tõelisele kuulajale, kui esitatakse sama signaal ja luuvibratsioon mis kuulmistestil. See on täielik kombinatsioon kunstlikust oimuluust, helikõrguse mõõtjast ning seostatud eelistest jne, mis viitavad audiomeetrilisele kalibreerimissüsteemile.
Tehisoimuluu kalibreerimine
Tehisoimuluu on üks osa audiomeetrilisest kalibreerimissüsteemist. Seda kasutatakse audiomeetrite luuvibraatorite jõuväljundite kalibreerimiseks. Kuna testiva süsteemi tundlikkus ja "kupli" mehaaniline takistus kipuvad kõikuma, siis vajab see ka regulaarset kalibreerimist. Tehisoimuluu kalibreerimise süsteem hõlmab spetsialistide teste ja laboratoorseid uuringuid rahvusvahelises mõõtmisagentuuris, näiteks nagu on NPL Suurbritannias. Luujuhtiv audiomeetriline kalibreerimissüsteem viiakse läbi kahel kindlal viisil: esiteks peab "kupli" mehaaniline takistus vastama ettekirjutatuga IEC 60318-6-le ja teiseks peab see kindlustama, et heli tugevus, mis kantakse patsiendini, vastab helikõrguse mõõtjal olevale näidule. Süsteemi kalibreerimine sisaldab heli võimsuse skaala kindlakstegemist ning eelvõimendi ühendatud kontaktide ja võimsuse muunduri testimist. Hetkeks, kui kõrvasisene simulaator on kalibreeritud, on seda võimalik kasutada audiomeetrite kalibreerimiseks igapäevakasutuses. Kindlasti ei tohi unustada, et tehislik oimuluu on väga tundlik temperatuurile. Selleks on kasutusele võetud erilised ettevaatusabinõud – tavaliselt on nende transportimiseks tarvis isoleeritud karpe, juhul kui ümberringi on liiga kuum või külm. Kirjeldatuga sarnane kalibreerimisprotseduur on kasutusel õhkjuhtimise audiomeetrias. Kasutatakse kas tehiskõrva või akustilist sidumise juhtijat. Nii nagu luujuhtivat kõrvasimulaatorsüsteemi on ka seda võimalik kasutada, testimaks helirõhu suurust, mis kantakse patsiendini audiomeetri kaudu teatud sagedusel. Süsteem ise nõuab aga regulaarset kalibreerimist.
Davide Calabria
Davide Calabria (snd 6. detsembril 1996) on itaalia jalgpallur, kes mängib paremkaitsjana Itaalia kõrgliiga klubis AC Milan ja Itaalia koondises. Ta on AC Milani kapten.
Richard de Bury
pisi Richard de Bury (ka Richard Aungerville või Aungervyle; 24. jaanuar 1287 – 14. aprill 1345) oli inglise kirjanik, bibliofiil, benediktiini munk ja piiskop.
Ta oli üks esimesi inglasest raamatukogujaid. Tema peateos "Philobiblon" on kirjutatud vaimulikesse õppimis- ja lugemisarmastuse sisendamiseks. Seda peetakse varaseimaks teoseks, mis käsitleb sügavuti raamatukogundust.
Ta sündis Bury St Edmundsi lähedal Suffolki krahvkonnas. Oxfordi Ülikoolis õppis ta filosoofiat ja teoloogiat ning temast sai benediktiini munk. Ta oli tulevase kuninga Edward III õpetaja ning hiljem Inglismaa varahoidja. Kuningas saatis teda 1330. ja 1333. aastal saadikuna paavsti juurde Avignoni. Esimesel neist reisidest kohtus ta muuhulgas Petrarcaga. 1333. aastal nimetas kuningas ta Durhami piiskopiks. Järgmistel aastatel reisis ta mitu korda diplomaatiliste ülesannetega mandrile. Hiljem lahkus ta poliitikast ning pühendus oma piiskopkonnale ja raamatukogu täiendamisele. Ta kogus käsikirju kaugelt ja lähedalt, päästes neid hoolimatute munkade käest. Tema armastus raamatute vastu on väljendatud ladinakeelses traktaadis "Philobiblon" (kreeka keeles 'raamatute armastus'). Richard de Bury lõpetas selle 1344. aastal ning see trükiti esimest korda aastal 1473. De Bury kirjeldab enda ja oma agentide pingutusi raamatute kogumisel. Ta kavatses Oxfordis oma raamatute baasil avada raamatukogu ning käsitles juba ka raamatute hoidmise ja laenutamise küsimusi. Ta suri aga enne oma kavatsuse täideviimist suures vaesuses ning ta raamatud jagati laiali.
Erika Franz
Erika Franz (18. juuli 1894 – 13. september 1967) oli eesti pianist ja klaveripedagoog.
Aastatel 1913–1918 õppis ta Peterburi konservatooriumis. Hiljem täiendas ta end Berliinis A. Schnabeli juures ja Pariisis Schola Cantorumis.
1920. aastatel oli ta klaveriõpetaja Tallinna Kõrgemas Muusikakoolis.
1940. aastatel oli ta klaveri eriala õpetaja Tallinna Riiklikus Konservatooriumis. Tema õpilasi on Laine Mets ja Mall Sarv.
Ta on maetud Tallinna Metsakalmistule.
Wubbo Ockels
Wubbo Johannes Ockels (28. märts 1946 – 18. mai 2014) oli Hollandi füüsik ja Euroopa Kosmoseagentuuri (ESA) astronaut. Ta valiti astronaudiks 1978. aastal ja 1985. aastal osales ta NASA missioonil STS-61-A, mille ajal sai temast esimene hollandlane kosmoses. Pärast astronaudikarjääri lõppu, töötas ta Delfti Tehnikaülikoolis.
Wubbo Ockels suri 2014. aastal neeruvähki.
Kasukanäkk
Kasukanäkk (Attagenus pellio) on mardikaliste seltsi kuuluv putukaliik.
Putukat on ka Eestis.
Võlli paisjärv
Võlli paisjärv on paisjärv Viljandi maakonnas Põhja-Sakala vallas Võlli külas.
Järve pindala on 0,5 ha, valgla suurus 65 km², kaldajoone pikkus 312 m ja kõrgus merepinnast 35 m. Järv on paisutatud Lemmjõele. Võlli järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu.
Carl Warner
Carl Warner (sündinud 1963 Liverpoolis) on inglise fotograaf. Ta on tuntud kui toidumaastike (foodscapes) pildistaja.
Malk
Malk on eesti etnograafias puuvarb, peenem ritv millegi kinnitamiseks või toeks.
Kuhjamalgad (ehk pandid) olid heina- või õle kuhjale tippu paigaldatavad ridvad tuule kaitseks. Nendeks valiti 2–8 pikemat kase-, lepa- või pajuoksa, mis seoti latvupidi kokku ja pandi ülevalt kuhjale. Vihma eest kaitses kuhjavarda otsa pandud mätas.
Malgad pandi ka õlgkatuse harja peale ühesuguste vahedega harja tugevdamiseks.
Malk tähendab ka pikemat kepikujulist löömisvahendit, peenemat kaigast, malakat.
4. järgu haldusüksus
4. järgu haldusüksus on haldusüksus, mis on mingi riigi haldusüksuste hierarhias ülaltpoolt neljandal tasemel.
Margus Allmann
Margus Allmann (27. juuli 1972 Tamsalu – 26. jaanuar 2011 Are vald) oli eesti muusikapedagoog ja orkestrijuht.
Ta lõpetas 1990. aastal Pärnu 4. Keskkooli.
Margus Allmann oli Pärnu Muusikakooli vaskpilliõpetaja ja puhkpilliorkestri juht.
Eve Kivi
pisi|Eve Kivi, 1988 Foto: Jaan Künnap Eve Kivi (õieti Eeve Kivi, enne eestistamist Stein; sündinud 8. mail 1938 Paides) on eesti filminäitleja.
Ta on lõpetanud 1959. aastal Tallinna Draamateatri õppestuudio ja mänginud umbes 50 filmis.
Ta töötab Kanal 2 reklaamitoimetuses. Ta on osalenud tõsielusarjas "Džunglistaar" ja telesarjas "Naiste sõda" (2020)
Isiklikku
Eve Kivi isa oli Johannes Kivi (1912–1955), kes oli Nõukogude julgeolekutöötaja (Eesti NSV RJRK Viru maakonnaosakonna ülem) ja hiljem usukultusasjade volinik Eesti NSV-s.
Täringmeduusid
pisi|Täringmeduus Täringmeduusid (Cubozoa klass) on ainuõõssed selgrootud, keda eristatakse kuubikujuliste meduusidena 51 eri liigis. Ka inimesele mõjuvat mürki toodavad mõned kuupmeduusi liigid, nagu: Chironex fleckeri, Carukia barnesi ja Malo kingi. Nendelt kõrvetada saamine on väga valus ja võib lõppeda inimesele surmaga.
Kapitalistliku süsteemi püramiid
pisi|1911. aastal Ameerikas ilmunud [[poster kapitalistliku süsteemi püramiidist]] Kapitalistliku süsteemi püramiid on 1911. aastal Ameerika Ühendriikides ilmunud karikatuur, mis kritiseerib kapitalismi. Teos kujutab ühiskonna klassistumist ja majanduslikku ebavõrdsust. Esimest korda avaldati karikatuur Industrial Workeris, kus see kandis signatuuri "Nedeljkovich, Brashich, & Kuharich".
Karikatuuril on sotsiaalne püramiid: hierarhia, mille tipus seisab rikas vähemus, keda vaesunud massid ülal hoiavad. Püramiidi ülemine kiht kujutab kapitalismi esindavat rahakotti. Selle all seisavad kuningad ja riigijuhid sõnumiga "meie valitseme teid". Allpool riigijuhte asetsevad vaimulikud sõnumiga "meie narritame teid" ning nende all sõjavägi sõnumiga "meie tulistame teid". Eelviimasel kihil asub keskklass sõnumiga "meie sööme teie eest" ning kõige alumisel kihil töölisklass, kes kannab püramiidi enda õlul. Nende sõnum on "meie töötame kõigi eest … meie toidame kõiki".
Teos põhineb vene karikatuuril, mis avaldati anonüümselt 1900. aastal. Originaaltöö kujutab küürus töölisklassi, kes püramiidi ülal hoiab. Püramiidi all on salm "Tuleb kord aeg, mil vihast võetud inimesed oma küürus seljad sirgu lükkavad ning püramiidi ühe tugeva õlatõukega kukutavad." 1900. aasta originaalteosest erineb 1911. aasta karikatuur muu hulgas selle poolest, et Vene impeeriumi must kotkas on asendatud kapitalismi sümboliseeriva rahakotiga, Vene tsaari ja tsarinna asemel kujutatakse üldisemaid figuure (monarhi ja kahte riigijuhti) ning puudub revolutsiooniline salm. Mõlemas teoses sümboliseerib kukkunud laps tööliste armetust. Ühine joon on ka tööliste punane plagu, mis sümboliseerib sotsialistlikku liikumist.
Karikatuur kritiseerib kapitalistlikku süsteemi, eelkõige selles tekkinud raha ja võimu hierarhiat. Samuti illustreerib teos, kuidas töölisklass kõiki teisi ülal peab ning kuidas töölisklassi toetuse kadumisel laguneks praegune sotsiaalne kord. pisi|1900. aastal ilmunud vene karikatuur kapitalistliku süsteemi püramiidist
Anthony Davis
Anthony Marshon Davis (sündinud 11. märtsil 1993 Chicagos) on USA korvpallur, kes mängib 2019. aastast NBA klubis Los Angeles Lakers. Davis on ainus mängija, kes on tulnud NBA ja NCAA meistriks ning võitnud kulla olümpiamängudelt ja maailmameistrivõistlustelt.
NBA karjäär
2012. aasta NBA draft'ist esimesena New Orleans Hornetsisse valitud Davis veetis New Orleansis karjääri esimesed seitse aastat, tuues oma parimal, 2017/18. hooajal keskmiselt 28,1 punkti, 11,1 lauapalli ja liiga parimad 2,6 viskeblokeeringut mängus.
2019. aasta juulis vahetati Davis Lonzo Balli, Brandon Ingrami ja Josh Harti vastu Los Angeles Lakersisse. Hooajal 2019/20 keskmiselt 26,1 punkti ja 9,3 lauapalli mängus kogunud Davis vedas koos LeBron Jamesiga Lakersi 2020. aastal NBA meistriks.
Rahvuskoondis
Davis on USA koondisega tulnud 2012. aastal olümpiavõitjaks ja 2014. aastal maailmameistriks.
Ukraina kaitsmise eest
Ukraina kaitsmise eest (ukraina keeles За оборону України) on Ukraina riiklik teenetemärk.
Ajalugu
Ukraina president asutas selle autasu 5. augustil 2022. Presidendi ukaasi kohaselt autasustatakse sellega Venemaa täiemõõdulise relvastatud agressiooni vastu võidelnud jõustruktuuride töötajaid.
Alvar Räägel
Alvar Räägel (sündinud 20. veebruaril 1986 Pärnus) on eesti sõudja.
Ta on 195 cm pikk ja kaalub 98 kg. Ta lõpetas 2006. aastal Pärnu Ühisgümnaasiumi ning Tartu Ülikooli 2010. aastal bioloogina, 2014. aastal loodusteaduse magistrina.
Alvar Räägel on olnud juhatuse liige OÜ-s Ocean Club Investments aastast 2014 ja OÜ-s Jungle Ally alates 2017. aastast. Ta on töötanud Keskkonnaagentuuris peaspetsialistina.
Sõudmine
Räägel alustas sõudmistreeninguid 2000. aastal Reet Palmi ja Matti Killingu juhendamisel.
Saavutused
Hampshire'i maakond
thumb|Caudy's Castle Rock
Hampshire'i maakond (Hampshire County) on maakond USA-s Lääne-Virginia osariigis.
Maakonna halduskeskus Romney on ühtlasi Lääne-Virginia vanim linn.
Maakonna pindala on 1670 km², millest 8 km² moodustab veepindala.
Elanike arv oli 2010. aasta rahvaloenduse järgi 23 964. Aastal 2000 oli elanike arv 20 203.
Ajalugu
Hampshire'i maakond moodustati 1754. aastal. Maakond on saanud nime Inglismaa Hampshire'i krahvkonna järgi.
Määramata avaldis
Määramata avaldis ehk määramatus on avaldis matemaatikas, mille abil esitatud funktsiooni, jada piirväärtuse arvutamisel pole vahetult rakendatavad piirväärtuse põhiomadused. Määramata avaldise põhitüüpe tähistatakse järgmiste sümbolitega:
Jaapani rihmhammas
Jaapani rihmhammas (Mesoplodon ginkgodens) on hammasvaalaliste alamseltsi nokisvaallaste sugukonda kuuluv vaalaline.
Astley Cooper
pisi|Astley Paston Cooper Sir Astley Paston Cooper (23. august 1768 Brooke, Norfolk – 12. veebruar 1841 London) oli Inglise kirurg ja anatoom.
Jaapani rihmhammas
Jaapani rihmhammas on pärismaine India ookeanis ja Vaikses ookeanis.
Astley Cooper
1820. aastal eemaldas Cooper kuninga George IV peanahalt valutava tuumori: põletikulise glandula sebacea tsüsti (inglise infected sebaceous cyst).
Ta oli kuninga George IV, kuninga William IV ja kuninganna Victoria 'ihukirurg' (inglise sergeant Surgeon).
Jaapani rihmhammas
Jaapani rihmhammas on ligi 5 meetri pikkune. Tema suus kuni poolel lõualuul paiknevad kurviga hambad, mille kontuur meenutab hõlmikpuulehte.
Astley Cooper
Isiklikku
Cooperi viis õde ja üks vend surid tuberkuloosi.
1828 abiellus Cooper Catherine Jonesiga.
Jaapani rihmhammas
Liigi kirjeldasid 1958. aastal jaapani zooloogid Masaharu Nishiwaki ja Toshiro Kamiya ühe isendi põhjal, kes sattus Jaapanis Ōiso linna lähedal rannale.
Rob Ford
pisi|Rob Ford 2011. aastal Robert Bruce "Rob" Ford (28. mai 1969 Etobicoke, Ontario – 22. märts 2016 Toronto) oli Kanada poliitik ja ettevõtja. Ta oli Kanada suurima linna Toronto 64. linnapea 1. detsembrist 2010 kuni 30. novembrini 2014
Enne linnapeaks saamist oli Ford linnavolinik. Ta valiti Toronto linnavolikokku 2000. aastal ning seejärel veel kahel korral. 2010. aastal valiti Ford linnapeaks, tema valimislubadus oli vähendada linnavalitsuse kulusid ja makse. Ta astus ametisse 2010. aasta detsembris.
Armeenia Jalgpalliliit
Armeenia Jalgpalliliit (FFA) (armeenia keeles Հայաստանի Ֆուտբոլի Ֆեդերացիա) on Armeenia jalgpalli katusorganisatsioon, mis korraldab kohalikke jalgpallimeistrivõistlusi (sh Armeenia jalgpalli kõrgliiga), haldab eri koondisi (sh esinduskoondist).
Bormida
Bòrmida on vald (comune) Itaalias Liguuria maakonnas Savona provintsis. Halduskeskus asub Chiesas.
Rob Ford
Ülestunnistuse järel keeldus Ford sellgipoolest linnapea ametist tagasi astumast. Kuna seadus ei luba linnavolikogul teda tagandada, tühistas Toronto linnavolikogu mõned Fordi volitused ning andis need tema järelejäänud ametiajaks aselinnapea Norm Kellyle. Samuti vähendas linnavolikogu Fordi kantselei suurust ning suunas töötajad Kelly alluvusse. Skandaalile vaatamata lubas Ford jätkata ametis ning kandideerida järgmistel valimistel 2014. aasta oktoobris. 2. jaanuaril 2014 registreeriski Ford ennast linnapea kandidaadiks. Septembris 2014 teatati, et Fordil tuvastati vähkkasvaja (liposarkoom) ning ta loobub linnapeaks kandideerimisest. Pärast edutut keemiaravi suri Ford 22. märtsil 2016 vähki.
Tema vend Doug Ford (juunior) on Toronto linnavolikogu liige. Fordi isa Doug Ford oli samuti poliitik, Ontario provintsi parlamendi liige. Fordide perekonnale kuulub rahvusvaheline sildi- ja trükifirma Deco Labels, mille peakorter asub Torontos.
Bormida
585 meetri kõrgusel merepinnast asuva Bormida asustustihedus on keskmiselt inimest ruutkilomeetri kohta.
Bormida piirneb järgmiste omavalitsusüksustega: Calice Ligure, Calizzano, Mallare, Osiglia, Pallare, Rialto.
Bormida halduspiirides asuvad järgmised fraktsioonid: Chiesa (keskus), Piano Soprano, Piano Sottano.
Bormida halduspiirides asuvad järgmised asulad (agglomerati): Baltera, Costa, Delfini, Fornelli, Navoni, Pirotti, Resi ja Romana
Loodus
Umbes 4/5 Bormida territooriumist on kaetud metsaga, mis teeb Bormidast Liguuria metsarikkaima omavalitsusüksuse. Bormida madalaim punkt asub merepinnast 420 meetri kõrgusel, kõrgeim punkt 1386 meetri kõrgusel.
Dainis Turlais
pisi|Dainis Turlais Dainis Turlais (sündinud 24. novembril 1950 Madonas) on Nõukogude Liidu ja Läti endine sõjaväelane ning poliitik. Ta oli aastatel 1992–1994 Läti Kaitseväe ülem. Aastatel 1995–1997 oli ta Läti siseminister.
Ta lõpetas 1969. aastal Valmieras keskkooli. Seejärel teenis ta Nõukogude armees. Ta lõpetas 1973. aastal Leningradi Kirovi-nimelise Üldvägede Sõjakooli ja 1985. aastal Frunze-nimelise Sõjaväeakadeemia.
2019. aasta 30. maist kuni 20. juunini oli ta Riia linnapea.
Andrei Karlov
pisi|right|Andrei Karlov Andrei Karlov (vene keeles Андрей Геннадьевич Карлов, Andrei Gennadjevitš Karlov; 4. veebruar 1954 Moskva – 19. detsember 2016 Ankara) oli Venemaa diplomaat. Ta oli aastatel 2013–2016 (kuni surmani) Venemaa suursaadik Türgis. Ta mõrvasid Ankaras kaasaegse kunsti keskuses toimunud näituse avamisel terroristid.
Ta omandas kõrghariduse Moskva Riiklikus Rahvusvaheliste Suhete Instituudis, mille lõpetas 1976. aastal. Hiljem täiendas end Nõukogude Liidu Välisministeeriumi Diplomaatia Akadeemias, mille lõpetas 1992. aastal.
1976. aastast diplomaatilises teenistuses. Aastatel 1976–2008 mitmesugustel ametikohtadel Venemaa välisministeeriumi keskaparaadis ja välismaal. 9. juulist 2001 kuni 20. detsembrini 2006 Venemaa Föderatsiooni erakorraline ja täievoliline saadik Korea Rahvademokraatlikus Vabariigis. Aastatel 2007–2009 Venemaa VM Konsulaarosakonna direktori asetäitja. 26. jaanuarist 2009 kuni 12. juulini 2013 Venemaa VM Konsulaarosakonna direktor. 12. juulist 2013 kuni 19. detsembrini 2016 Venemaa Föderatsiooni erakorraline ja täievoliline saadik Türgi Vabariigis.
Isiklikku
Andrei Karlov oli abielus ja tal on üks poeg.
Rauno Koorts
Rauno Koorts (sündinud 10. veebruaril 1995) on eesti muusik.
2012-2015. aastal õppis Lähte Ühisgümnaasiumis ja 2011-2018 Heino Elleri nimelises muusikakoolis lõpetas pärimusmuusika suunal lõõtspilli erialal I lennu (eriala õpetaja Juhan Uppin).
2012. aastal asus Tabivere huvikooli akordioniõpetajaks ja hiljem ka solfezoõpetajaks ning 2015. aastast Tabivere lasteaias muusikaõpetaja.
2015. aastal loodud R.K. EVENT OÜ (ühemehe-ansambel) - Seltskonnalaulud akordionil, lõõtsal, kitarril, suupill jne juubelitel, rahvamajades, vanadekodudes jne. Lisaks pulmaisa-, jõuluvana-, õhtujuhiteenus.
2003. aastast Maarja-Magdaleena segakoori ja 2009. aastast meesansambli Mehed Mandrilt liige.
2015-2017. aastal võttis osa Johnny Cash Tribute Show´st.
Alates 2020. aastast tegeleb ka sepatööga (hobuste värkimine).
Garauši
Küla asub valla põhjaosas Vašleja jõe kaldal ja jääb valla keskusest Vienībast 1,3, piirkonna keskusest Tukumsist 9,7 ning Riiast 71 kilomeetri kaugusele. Seal asub Garauši bussipeatus.
Kullanool
pisi|Kuldne lehestikukonnl Kuldne lehestikukonn (Phyllobates terribilis) on noolemürgikonn, kelle levila asub Colombia troopikas Vaikse ookeani rannikul.
Kuldse lehestikukonna optimaalse elupaiga määravad vihmametsad, mis on sademerikkad (5000 mm aastas või enam), pinnakõrgus vahemikus 100–200 m, temperatuur vähemalt 26 °C ja suhteline niiskus 80–90%. Vabas looduses on kuldne lehestikukonn sotsiaalne loom, kes elab kuni kuuekesi rühmas, ent tehistingimustes võivad isendid elada ka suuremates rühmades.
Neid konnasid peetakse sageli nende väiksuse ja erksate värvide tõttu kahjutuks, kuid otsene kokkupuude või nende katsuminegi on üldjuhul surmavalt mürgine. Erksad värvid metsikus looduses on tihti biosemiootiliseks signaaliks, et tegu võib olla väga ohtliku elukaga.
Otsusevõimetus
Otsusevõimetus on ajutine seisund, milles olles ei suuda isik õigesti hinnata seda, kuidas tehing mõjutab tema huve. Otsusevõime puudumist võib põhjustada vaimutegevuse ajutine häire, haigushoog, alkoholijoove, uimastite või ravimite tarvitamine või muu asjaolu.
Otsusevõimetu isiku tehing
Otsusevõime olemasolu hinnatakse eelkõige juhul, kui teovõimeline isik on sooritanud tehingu erilises, ebaadekvaatses seisundis. Teovõime puudumise korral oleneb tehingu kehtivus teovõimest ning otsusevõime olemasolu ei ole oluline.
Otsusevõimetu isiku tehtud tehing on tühine, välja arvatud juhul, kui isik selle pärast vaimutegevuse ajutise häire või muu asjaolu lõppemist heaks kiidab. Otsusevõimetust eeldatakse, kui isik on ajutise vaimutegevuse häire või muu asjaolu mõju all olles teinud endale ilmselgelt kahjuliku tehingu. Kui otsusevõimetust ei saa eeldada, lasub tõendamiskoorem isikul, kes tehingu tegi, kuna tal on vajadus tugineda tehingu tühisusele.
Vajadus tehingu tühisuse tuvastamiseks võib tekkida, kui tehingu teine pool nõuab tehingu täitmist või juhul, kui tehing on täidetud, kuid otsusevõime tagasi saanud isik soovib tehingu kehtetusele tugineda ning nõuda üleantut tagasi alusetu rikastumise sätete alusel. On võimalik ka, et isik on otsusevõime taastudes siiski nõus tehingu tingimustega ning soovib seda täita. Sellisel juhul on isikul võimalik anda hõljuvalt kehtetule tehingule hilisem nõusolek ehk heakskiit.
Heakskiit
Heakskiit on tehingu tegemisele tagantjärele antud nõusolek. Heakskiidul on tagasiulatuv mõju, mistõttu selle õiguslikud tagajärjed kehtivad alates tehingu tegemisest, kui seadusest või poolte kokkuleppest ei tulene teisiti. Heakskiit võib olla vabas vormis ka juhul, kui tehtud tehingu jaoks on ette nähtud kohustuslik vorm.
Otsusevõimetuse seisundis tühise tehingu teinud isik võib tehingu hiljem ise heakskiiduga kehtivaks muuta. Peale selle võib tehingu teine pool teha ettepaneku, et otsusevõimetult tehingu teinud isik tehingu heaks kiidaks. Sellisel juhul loetakse, et isik on andnud heakskiidu, kui ta ei keeldu selle andmisest kahe nädala jooksul arvates ettepaneku saamisest või vastab heakskiitvalt.
Dispositiivsuse põhimõtte järgi on võimalik poolte vaheline kokkulepe, mis erineb seaduses sätestatud heakskiidu andmisest. Näiteks võivad tehingu pooled kindlaks määrata, et heakskiidu ettepanekule järgnev tähtaeg on pikem kui kaks nädalat, või et ettepaneku kättesaamine ja sellele vastamata jätmine loetakse keeldumiseks, mitte nõustumiseks.
Otsusevõimetult tehtud tehingu eristamine piiratud teovõimega tehtud tehingust
Piiratud teovõime on alaline seisund, mille aluseks võib olla alaealisus, vaimuhaigus, nõrgamõistuslikkus või muu psüühikahäire. Piiratud teovõimega inimene on kestvalt suutmatu oma tegudest aru saama või neid juhtima, mistõttu piiratud teovõimega isiku tehtud tehingud on hõljuvalt tühised.
On tähtis eristada, kas tehingu tühisust põhjustab isiku otsusevõimetus või piiratud teovõime, sest esimesel juhul piisab tehingu kehtivaks muutmiseks isiku enda antud heakskiidust, kuid teisel juhul peab olema isiku teovõime taastunud või heakskiidu andma tema seaduslik esindaja.
Kui tehingu on teinud alaealine piiratud teovõimega isik, ei ole otsusevõime olemasolu eristamine niivõrd oluline, kuna tehingu tühisuse põhjustab teovõime piiratus. Raskem on eristada otsusevõimetu isiku tehtud tehingut täisealise piiratud teovõimega isiku tehingust. Näiteks võib tegu olla isikuga, kelle teovõime on vahetevahel piiratud ning siis taastub, mistõttu ta võib teha tehinguid küll teovõimeliselt, kuid otsusevõimetult. Üldjuhul seisneb erinevus selles, et otsusevõime puudumine on ajutine seisund, kuid piiratud teovõime alaline.
Otsusevõimetult tehtud tehingu eristamine olulise eksimuse mõjul tehtud tehingust
Tehing on tehtud eksimuse mõjul, kui isikul on tehingu tegemise hetkel ebaõige ettekujutus tegelikest asjaoludest. Sellise seisundi võib põhjustada näiteks teine tehingupool, kui jätab teatamata asjaoludest, millest teadmise korral isik tehingut nendel tingimustel teinud ei oleks.
On tähtis eristada, kas tehingu tegemise hetkel oli inimene olulise eksimuse mõju all või hoopis otsusevõimetus seisundis, sest eksimuse puhul ei ole tehing hõljuvalt tühine, vaid selle peab tühistama seaduses sätestatud korras. See tähendab, et tehingust tulenevad õiguslikud kohustused on siduvad ning neid tuleb täita, kui isik tehingut ei tühista. Otsusevõimetu isiku tehtud tehingut eristab olulise eksimuse mõjul tehtud tehingust see, et esimesel juhul on tegu erilise ebaadekvaatse seisundiga, mille tõttu inimene ei suuda hinnata, kuidas avaldab tehinguga võetav kohustus mõju tema huvidele. Teisel juhul on isik küll suuteline hindama tehingu mõju oma huvidele, kuid annab hinnangu ebaõigetest asjaoludest lähtudes.
Nurksõlg
Nurksõlg on 13.–15. sajandil Eesti, Läti ja Vadjamaa aladel kasutusel olnud sõletüüp, mille kuju määrasid rõngakujulise põhiosale liidetud neli nurka ja mida peetakse keskaegsest rõngassõlest välja kujunenud sõlevormiks. Nimetuse autor on etnograaf Aino Voolmaa.
Ajaloost
Eesti ja vadja aladelt leitud nurksõlgi iseloomustab ainult geomeetriline ornament, kuid Lätist on leitud ka gooti kirjas tekstiga dekoreeritud nurksõlgi. Kindlamalt on 13.–15. sajandisse dateeritud varasemad nurksõled. Need on paksemast pronksplaadist valmistatud, lamedale rõngale lisatud nelja hulknurkse jätkega. Sellise kujuga on Tarvastu kiriku ümberehitusel ja Jõuga kääbaskalmistult leitud nurksõled, samuti osa Läti gooti kirjadega sõlgi. Hilisematel sõlgedel suureneb nurkade osatähtsus üldkujus ja need hakkavad meenutama ruutu, sõle materjaliks saab pehmem vaskplekk. Materjali väiksema vastupidavusega kooskõlas kujundatakse rõngas laiemana ja keskosas kergelt üles kummuvana.
Hilisemate nurksõlgede hulgast leiab selliseid, mida kaunistavad moreskornamendi elemendid ja mis lasevad end dateerida 16. sajandisse. Et leitud pole ühtki hõbedast nurksõlge, on arvatud, et 16. sajandi lõpuks, mil talurahva hulgas hakkasid hõbedahinna languse tõttu taas levima hõbeehted, oli see sõlevorm juba kasutusest kõrvale jäänud või jäämas.
Sten Esna
Sten Esna (sündinud 24. augustil 1982 Pärnus) on endine eesti võrkpallur ja praegune võrkpallitreener. Ta on mänginud Eesti võrkpallikoondises (2003–2011) ja nii Eesti kui ka Prantsuse meistriliigas liberona. 2018. aastast on ta Tallinna Ülikooli võrkpallinaiskonna peatreener.
Eesti võrkpallikoondis
Esna kuulus Eesti võrkpallikoondisse aastatel 2003–2011 ning mängis 112 mängus. Esimest korda oli ta koondise meeskonnas 2003. aasta kevadel kontrollmängudes Rootsi võrkpallikoondisega, kui põhiliberod Raigo Tatrik ja Karl Järvekülg eri põhjustel osaleda ei saanud. Koondise eredam saavutus oli 2008. aastal EM-valiksarjas võit Poola võrkpallikoondise üle, millega võideti oma alagrupp ning tagati ajaloos esmakordselt pääs Euroopa meistrivõistluste finaalturniirile (Poola võrkpallikoondis oli eelnevatel maailmameistrivõistlustel (2006) teine). Esna on mänginud koondises Euroopa meistrivõistluste finaalturniiril aastatel 2009 ja 2011 ning Euroopa liigas aastatel 2005 ja 2006.
2007. aastal liitus koondisega Steni noorem vend Asko Esna, kellega aastaid võideldi koondise põhilibero koha eest. Suuresti sugulussidemete tõttu sai see duell ka meedialt kõrgendatud tähelepanu.
2000–2006 Eesti meistriliiga
Sten Esna alustas oma meistriliiga karjääri 2000/01 hooajal Eesti võrkpalliklubis ESS Pärnu võrkpalliklubis. Hooaeg Eestis oli edukas ning klubi krooniti nii Eesti karikavõitjateks kui ka Eesti meistriteks. Klubi osales ka Euroopa klubide karikasarjas, kus eelringist edasi ei jõutud. Aste madalamas eurosarjas, CEV karikavõistlustel, võideti alagrupiturniir ning jõuti 16 parema sekka. Esna üldiselt meeskonna põhikuuikusse ei kuulnud, kuid jätkas klubis ka järgneval hooajal. Klubi osales samadel võistlustel ning saavutas ka samad tulemused: Euroopa klubide karikasarjas eelringist edasi ei saadud, CEV karikavõistlustel jõuti 16 parema sekka, võideti Eesti karika- ja meistrivõistlused. Samuti võideti Tartus toimunud Premium Cup. Sel hooajal oli meeskonna põhilibero Austris Stals, kuid uuel hooajal lepingut sõlmides oli eeldatavaks põhiliberoks juba Esna. Hooajal 2002/03 osaleti Euroopa Top Teamsi karikasarjas, kus õnnestus võita enda alagrupp ning jõuti välja veerandfinaali. Eesti karika- ja meistrivõistlused võideti taas kord.
Hooajaks 2003/04 vahetas Esna Eesti siseselt klubi ning liitus Audentese võrkpallimeeskonnaga. Ühtegi medalit ei võidetud. Esna jätkas klubis ka järgneval hooajal, kui võideti nii Eesti karikavõistlused kui ka Eesti meistrivõistlused. Kolmandal hooajal (2005/06) saadi Eesti meistrivõistlustelt teine koht.
2006–2010 Prantsuse meistriliiga
Hooajaks 2006/07 sõlmis Esna esimese välislepingu, siirdudes Prantsusmaa meistriliiga klubisse Rennes i Etudiants Club Volley. Ta kuulus meeskonna põhikoosseisu ning tegi isiklikus vaates hea hooaja; klubi lõpetas hooaja kohalikus liigas kümnenda kohaga. Esna jätkas klubis ka järgneval hooajal, kui loodeti meistrivõistlustel esikuuikusse jõuda. Hooaeg kulges hästi ning märtsis oldi ka liigatabelis juhtival postistioonil (4 kaotust, 15 võitu), kuid hooaja lõpus saadi viis järjestikust kaotust ning lõppkohaks jäi kuues.
Esna jätkas Rennes Volleys ka hooajal 2008/09, kui klubiga liitus mitmeid Eesti koondislasi. Hooaja eel liitus klubiga diagonaalründaja Kristjan Sikaste, kes ei läbinud enne meistrivõistluste algust Prantsusmaa arstlikku kontrolli ning oli sunnitud klubist lahkuma. Sikaste asemel liitus klubiga diagonaalründaja Pavel Kružajev ning detsembris toodi meeskonda keskblokeerija Ardo Kreek. Hooaja keskel liigutati Sten olude sunnil üheks mänguks ka nurgaründaja positsioonile. Hooaja teises pooles Steni mänguaeg vähenes märgatavalt ning põhikoormust hakkas kandma peatreeneri poeg Jenia Grebennikov, kellest hiljem sai üks maailma hinnatumaid liberoid. Klubi jõudis Prantsuse karikavõistlustel poolfinaali; Prantsuse meistriliiga lõpetati 11. kohaga.
Hooajaks 2009/10 vahetas Sten Prantsusmaal klubi ning liitus Narbonne Volleyga. Klubis oli mängijatel palju probleeme vigastustega ning Prantsuse meistriliiga lõpetati viimasel kohal, mis tähendas klubi langemist esiliigasse järgnevaks hooajaks.
2010–2011 TTÜ ja karjääri lõpp
Hooajaks 2010/11 naasis Sten perekondlikel põhjustel Eestisse ning liitus TTÜ võrkpallimeeskonnaga. Klubi osales Eesti karika- ja meistrivõistlustel ning Schenker liigas, kuid medalitele ei jõutud. Klubil ja Stenil oli kokkulepe ka järgmiseks hooajaks, kuid suvel teatatud lepingutingimuste muutumise järel uuele kokkuleppele ei jõutud. Sten algavaks hooajaks sobivat pakkumist ei leidnud ning ta otsustas karjääri lõpetada.
Rannavõrkpall
Algusaastatel oli Steni paariliseks rannavõrkpalliväljakutel Rivo Vesik. 2001. aastal mängiti Eesti rannavolle karikasarja etappidel ning Eesti meistrivõistlustel teeniti kolmas koht (poolfinaalis jäid alistamatuks hilisemad meistrid Kristjan Kais ja Kaarel Kais). 2002. aastal osales paar Euroopa meistrivõistluste etapil Türgis, kus lõppkohaks jäi kolmeteistkümnes. Sarnaselt eelnenud suvele osaleti Eesti rannavolle karikasarja etappidel ning teeniti Eesti meistrivõistlustel taas kolmas koht (seekord tuli poolfinaalis tunnistada Argo Araku ja Jaanus Nõmmsalu paremust).
2003. aastal vahetas Rivo paarilist ning Sten osales suvel uute paarilistega erinevatel võistlustel. Eesti meistrivõistlustel osales ta Argo Arakuga, kus tuli finaalis tunnistada Rivo Vesiku ja Kristjan Kaisi paremust. Kusjuures kolmandas (otsustavas) geimis juhiti 11:6 ja 14:12, kuid lõpuks kaotati kolmas geim 15:17 ja sellega finaal 1:2. Jaanus Nõmmsaluga osaleti Euroopa U-23 meistrivõistlustel, kus lõppkohaks märgiti üheksas.
Nõmmsaluga mängiti ka järgmise aasta suvel. Osaleti üliõpilaste MM-il Tais, kus jõuti põhiturniirile; kuue parema sekka pääseda ei õnnestunud. Mängiti ka Eesti rannavolle karikasarja etappidel ja rahvusvahelise Koperis ProSeries sarja etappidel (võideti Sloveenias toimunud etapp). Just viimases sarjas osalemise eest sai Sten koos paarilise Nõmmsalu ja veel kahe Eesti rannavõrkpallipaariga aastase rahvusvahelistel rannavõrkpalli võistlustel osalemise keelu kuna sarjal polnud rahvusvaheliste föderatsioonide luba (osalejaid ka hoiatati eelnevalt selle eest).
2011. aastal oli Steni taas rannavolle väljakutel näha, paariliseks taas Rivo Vesik. 2015. aastal osaleti Eesti meistrivõistlustel ning saadi teine koht (finaalis olid vastasteks Karl Jaani ja Rain Raud). Paar osales 2018. aastal Pärnumaa rannavõrkpalli meistrivõistluste teisel etapil, mis õnnestus võita. 2020. aastal osaleti koos Eesti rannavolle karikasarja etapil, kuid kvalifikatsiooniturniirilt edasi ei jõutud.
Treenerikarjäär
Sten on olnud treener Selver Tallinna Spordikoolis alates 2016. aastast. Neidudega on teenitud vanusegrupi Eesti meistri- ja karikavõistlustel esikohti mitmel aastal.
Hooajal 2018/19 alustas ta tööd peatreenerina Eesti meistriliigas mängivas Tallinna Ülikooli võrkpallinaiskonnas. Esimestel hooaegadel medaleid ei tulnud, kuid hooajal 2021/22 saadi naiskonnale sponsor (uus nimi Tallinna Ülikool/Kikas) ning võeti osa ka Balti liigas kolme aastase vahe järel. Balti liigas jäädi napilt medalilt välja, kuid tulid Eesti meistriks.
Klubivõrkpall
Riikide meistrivõistlused
Frangi torn
pisi|Frangi torn akropolil Frangi torn (kreeka keeles Φραγκικός Πύργος) oli täpsemalt dateerimata keskaegne torn Ateena akropolil. Torn lammutati Kreeka kuningriigi võimude poolt akropoli antiikse välimuse taastamiseks, Heinrich Schliemanni algatusel ja rahastusel 1874. aastal.
Sten Esna
Klubivõrkpall
Rahvusvahelised karikavõistlused
Frangi torn
Kirjandus
pisi|vasakul|Frangi torn
Sten Esna
Klubivõrkpall
Riikide karikavõistlused
Treenerina
'''Naiste Eesti meistrivõistlused
Isiklikku
Tema vend on endine eesti võrkpallur Asko Esna.
Hiina Rahvusmuuseum
Hiina Rahvusmuuseum (hiina keeles 中国国家博物馆, pinyin'is Zhōngguó Guójiā Bówùguǎn) on Hiinas Pekingis asuv Hiina rahvuslik kunsti- ja ajaloomuuseum. Muuseumi on koondatud Hiina kunst ja piirkonna leiud alates eelajaloolisest perioodist.
Muuseumi haldab Hiina kultuuriministeerium ja põhikollektsiooni külastamine on kõigile tasuta.
Hiina Rahvusmuuseum on üks maailma külastatumaid muuseume. Kuigi 2020. aastal oli muuseum koroonapandeemia tõttu suure osa aastast suletud ning külastajate hulk vähenes 78 protsenti, jäi see 1,6 miljoni külastajaga Louvre'i järel maailmas külastatavuselt teisele kohale.
Ajalugu
Hiina Rahvusmuuseum asub Pekingis Tian'anmeni väljaku idaservas 1950. aastatel ehitatud kommunistlikule ajale omases uusklassitsistlikus stiilis hoones. Hoone ehitati ühena 10 hoonest, tähistamaks Hiina Rahvavabariigi asutamise 10. aastapäeva. Pärast valmimist asusid seal Hiina revolutsiooni muuseum (millega mälestati Hiina kodusõda) ja Hiina ajaloo muuseum.
Nüüdne rahvusmuuseum avati seal 2003. aastal. Muuseumi ala hõlmab 6,5 hektarit. 2011. aastal läbis hoone põhjaliku renoveerimise (autor Saksa arhitektuuribüroo Gerkan, Marg and Partners), mille tulemusena on seal nüüd kolm korda enam ekspositsiooni- ja arhiivipinda – kokku ligikaudu 200 000 ruutmeetrit ning see on maailma suurim ühes hoones asuv muuseum.
Kollektsioon
pisi|Simuwu ding Rahvusmuuseumi kogus on ühendatud varasem Hiina revolutsiooni muuseumi ja ajaloomuuseumi kogu. Püsikogusse kuulub 1,05 miljonit museaali.
Vanimad eksponaadid on eelajaloolisest perioodist ning nende hulka kuuluvad näiteks keraamika, kalligraafia, nefriit- ja pronksesemed. Selle vanim eksponaat on 1,7 miljonit aastat vana Homo erectus 'e leid Yunnani provintsist (Homo erectus yuanmouensis). Kõige erilisemate eksponaatide hulka kuuluvad veel Shangi dünastia ajast pärit Simuwu ding (ohverdusnõu) ja zun (kombetalitustel kasutatav veininõu); läänes valitsenud Zhou dünastia ajast pärit veenõu; Qini dünastia ajast pärit maokujuline fu; Hani dünastia ajast pärit elevandiluust ja kuldniitidega valmistatud surirüü; Tangi dünastia sancai-tehnikas keraamika ja Songi dünastia keraamika. Muuseumil on ka mahukas mündikogu.
Püsikollektsioon on jagatud kolmeks suuremaks tervikuks:
Püsikollektsiooni kõrval on avatud tosin teemaväljapanekut: pronks, budistlik skulptuur, mündid, portselan, tänapäevane kunst jne.
Petronà
Petronà on vald (comune) Itaalias Calabria maakonnas Catanzaro provintsis.
889 meetri kõrgusel merepinnast asuva Petronà asustustihedus on keskmiselt inimest ruutkilomeetri kohta.
Petronà piirneb järgmiste omavalitsusüksustega: Belcastro, Cerva, Marcedusa, Mesoraca (KR), Sersale, Zagarise.
Petronà halduspiirides asuvad järgmised fraktsioonid: Arietta.
Hillsborough' maakond (New Hampshire)
Hillsborough' maakond (Hillsborough County) on maakond USA-s New Hampshire'i osariigis.
Maakonna halduskeskused on Manchester ja Nashua.
Maakonna pindala on 2310 km², millest 41 km² moodustab veepindala.
Elanike arv oli 2010. aasta rahvaloenduse järgi 400 721. Aastal 2000 oli elanikke 380 841.
Muuseuminäkk
Muuseuminäkk (Anthrenus museorum) on mardikaliste seltsi kuuluv putukaliik.
Putukat on ka Eestis.
Tartu tunnuslause
6. jaanuaril 1999 langetas Tartu linnavalitsus otsuse korraldada Tartu logo juurde kuuluva tunnuslause konkurss, preemiafondiks eraldati 15 000 krooni. 11. märtsil 1999 kinnitas linnavalitsus konkursi tulemused: 1. koha pälvis endise Tartu linna avalike suhete juhi ning hilisema Maalehe peatoimetaja Aivar Viidiku ettepanek "Heade mõtete linn/City of good thoughts", teise koha "Sajandeid noor/Young for ages" (autorid Anneli Tarkmeel, Margit Ainla ja Aivar Reidla), kolmanda koha "Voolav vaim ei vanane/Flowing spirit never ages" (Jüri Kull). Kokku esitati konkursile 793 ideed.
Aastal 2022 kujundas disainibüroo AKU Tartule uue visuaalse identiteedisüsteemi, kus logo ja tunnuslause eraldati üksteisest. Tunnuslause "Heade mõtete linn" jäi endiselt kasutusele, olles ametlikult sätestatud ka Tartu linna põhimääruses. Tartu linna tunnuslauset kasutatakse Tartut kui turismiobjekti tutvustavatel trükistel, meenetel, üritustel, linna esitlustel, messidel, transparentidel, rekvisiitidel, plakatitel, meedias ja mujal.
2007. aastal Eesti Päevalehe korraldatud küsitluse andmeil oli Tartu tunnuslause Eesti omavalitsuste tunnuslausetest tuntuim. Selle järgi tundis Tartu ära 86% vastanutest, teisele kohale tuli Otepää "Talvepealinn" (83%) ja kolmandale Paide "Eestimaa süda" (73%).
Surmavaritseja
pisi|Surmavaritseja [[Negevi kõrbes Iisraelis]] Surmavaritseja (Leiurus quinquestriatus) on skorpioniliik, mis kuulub Buthidae sugukonda. Eluohtlikult mürgine skorpion elutseb Põhja-Aafrika ja Lähis-Ida kõrbetes.
Lõuna-Sudaani jalgpallikoondis
Lõuna-Sudaani jalgpallikoondis on Lõuna-Sudaani rahvuskoondis jalgpallis.
Otto Terno
Otto Terno (2. veebruar 1929 Sauste – 26. juuni 1984) oli eesti koolijuht.
1948. aastal lõpetas ta Rakvere Eesti Keskkooli.
2016. aastal paigaldati Tohisoo mõisa parki tema mälestuspink.
Promulti
Promulti on küla (mazciems) Lätis Valmiera piirkonnas Mazsalaca vallas.
Element (filosoofia)
Element ehk algosis on filosoofias liitsete kehade, materiaalsete süsteemide ja mõtteehitiste komponent, mis ei jaotu eriliigilisteks osadeks.
Promulti
Küla asub valla kaguosas Salatsi jõe kaldal. Promulti jääb valla keskusest Mazsalacast 2 km kaugusele. Seal asub Promulti bussipeatus. Aastail 2009-2021 kuulus küla Mazsalaca piirkonda.
Külas asuv Promulti keskaegne kalmistu ehk Suurmägi on arheoloogiamälestisena kohaliku kaitse all.
2006. aastal elas külas 32 inimest.
Aivar Viidik
Aivar Viidik (sündinud 9. aprillil 1968 Kärdlas ) on eesti ajakirjanik, suhtekorraldaja, poliitik ja omavalitsusjuht.
Aivar Viidik on lõpetanud Kärdla Keskkooli ja seejärel 1999. aastal Tartu Ülikooli ajakirjanduse erialal.
Ta on töötanud Tartu linna avalike suhete juhina, Eesti Ekspressi tegevtoimetajana ning aastatel 2009–2015 Maalehe peatoimetajana.
Alates 27. jaanuarist 2021 kuni 18. juulini 2022 oli ta XIV Riigikogu liige. 24. augustil 2022 valiti Viidik Hiiumaa Hiiu valla Kärdla osavalla vanemaks (sisuliselt Kärdla linnapea).
Poliitiline tegevus
Viidik kandideeris 1993. aasta kohaliku omavalitsuse volikogude valimistel Kärdlas valimisliidu Oma Saar nimekirjas. Ta sai 59 häält ja osutus valituks Kärdla linna volikokku. Ta kandideeris 1996. aasta kohaliku omavalitsuse volikogude valimistel Kärdlas valimisliidu Parem Kärdla nimekirjas, sai 15 häält ega osutunud valituks. Ta kandideeris 2017. aasta kohaliku omavalitsuse volikogude valimistel Kärdlas valimisliidu Ühine Hiiumaa nimekirjas ja pääses Hiiumaa valla volikokku. Ta valiti Hiiumaa valla volikogu esimeheks. 7. novembril 2018 astus ta Reformierakonda, mille nimekirjas osales 2019 Riigikogu valimistel ja sai 893 häält. Pärast Kaja Kallase esimese valitsuse ametisse asumist pääses Viidik Riigikokku Kalle Laaneti asendusliikmena. Ta sai 2021 kohalike volikogude valimistel 220 häält. Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 1029 häält ning ei osutunud valituks.
Viidik on Tartu tunnuslause "Heade mõtete linn" autor.
Ühiskondlik tegevus
Viidik on MTÜ-de Hiiu Öko, Kärdla Elektrijaam ja Hiiu Elulood juhatuse liige ning sihtasutuste Hiiumaa Sadamad ja Hiiumaa Muuseumid nõukogu liige.
Nibu
Nibu on rinna pinnal kasvav koepiirkond, kust emasloomade piim väljub rindadest läbi väikese kanali, et selle kaudu vastsündinut toita.
Piim saab voolata läbi nibu passiivselt või lihaskontraktsioonide abil, mis tekivad piki kanali süsteemi. Nibu ümbritseb areool, mis on sageli ümbritsevast nahast tumedamat värvi. Teiste imetajate nibu nimetatakse nisaks.
Inimestel võib nii meeste kui ka naiste nibusid stimuleerida seksuaalse erutuse saamiseks. Paljudes kultuurides on naiste nibud seksualiseeritud või "... neid hinnatakse nende füüsiliste omaduste ja seksikuse pärast."
Anatoomia
pisi|347x347px|Rind: ristlõike skeem piimanäärmest: 1. rindkere 2. suur rinnalihas 3. näärmekude 4. nibu 5. areool 6. piimajuha 7. rasvkude 8. nahk
Ühiskond ja kultuur
pisi|Duplessise portree poolpaljast Marie Thérèse Louise'st Savoyst pärineb 18. sajandi Prantsusmaalt
Paljastus
Lääne kultuuri kalduvus varjata naise nibu riietega on pärit 1800. aastatest. Kuna naise nibusid tajutakse tihti intiimse kehapiirkonnana, võib nende katmine pärineda samamoodi, nagu pärines viktoriaanlik tabu sõita sadula otsas. Kogu rinna eksponeerimine on ühtedele protestivorm ja teistele kuritegu. Nibude paljastus on tavaliselt siivutu ja mõnel juhul peetakse seda alatuks või väärituks.
Nibude paljastuse seaduslikkus on kogu USAs ebakindlalt reguleeritud. Mõned osariigid ei luba rinna mis tahes osa näitamist. Teised jurisdiktsioonid keelavad terve naise rindkere anatoomia selle kaudu, et keelavad piirkonnad, mis asuvad areoola või nibu kohal. Nii on see näiteks Lääne-Virginias ja Massachusettsis. Lääne-Virginia regulatsioon on väga spetsiifiline, tõenäoliselt ei tõlgendata seda valesti ning see annab loa kuvada: "[...]" mis tahes osa naise dekolteest, mis on kleidi, pluusi, seeliku, trikoo, suplusriide või muu kantava rõiva all tingimusel, et areoola ei ole täielikult või osaliselt paljastatud.""
Instagramis on nibudevastane poliitika: lubamatu materjal sisaldab "... fotosid naiste nibudest, kuid lubatud on fotod rinnaeemaldusoperatsiooni põhjustatud armidest ja imetavatest emadest. Ka alastiolek maalidel ja skulptuuridel on aktsepteeritud". Varem on Instagram eemaldanud siiski ka imetavate emade pilte. Samuti eemaldati näiteks pildid paljaste nibudega laulja Rihannast ja tema konto tühistati. See tõi kaasa mitmeid vastureaktsioone, näiteks Twitteri liikumise #FreeTheNipple ja Instagrami konto nimega @genderless_nipples, mis kutsub kasutajaid üles postitama nii meeste kui naiste nibude pilte. Piltidel kuvatakse nibude lähivõtteid eesmärgiga tõstatada vastuolu. Facebook on samuti püüdnud määratleda oma nibupoliitikat.
Režissöör Lina Esco tegi filmi "Vabasta nibu", mis käsitleb "... naisi puudutavaid õigusnorme ja piiranguid naiste, kuid mitte meeste nibude eksponeerimisele". See on Esco sõnul ühiskonnas üks näide seksismi st.